# Manual de l'analitzador de l'ús dels discs

L'analitzador de l'ús dels discs és un visualitzador gràfic que podeu utilitzar per visualitzar i monitoritzar l'ús dels discs i l'estructura de les carpetes.

2006
Fabio Marzocca
Projecte de documentació del GNOME

Teniu permís per a copiar, distribuir i/o modificar aquest document, sota els termes de la Llicència de documentació lliure GNU (GFDL), versió 1.1 o qualsevol versió publicada posteriorment per la Free Software Foundation, sense seccions invariants, sense texts de portada i sense texts de contraportada. Podeu trobar una còpia de la GFDL en aquest enllaç o en el fitxer COPYING-DOCS distribuït amb aquest manual.

Aquest manual forma part d'una col·lecció de manuals del GNOME distribuïts sota la GFDL. Si voleu distribuir aquest manual independentment de la col·lecció, podeu fer-ho afegint una còpia de la llicència al manual, tal com es descriu a la secció 6 de la llicència.

Molts dels noms que les empreses utilitzen per a distingir els seus productes i serveis es consideren marques comercials. Quan aquests noms apareguin en qualsevol documentació del GNOME, si els membres del Projecte de documentació del GNOME han estat avisats pel que fa a les marques, els noms apareixeran en majúscules o amb les inicials en majúscules.

EL DOCUMENT I LES VERSIONS MODIFICADES DEL DOCUMENT S'OFEREIXEN SOTA ELS TERMES DE LA LLICÈNCIA DE DOCUMENTACIÓ LLIURE DE GNU, TENINT EN COMPTE QUE:

1. EL DOCUMENT S'OFEREIX «TAL COM ÉS», SENSE CAP TIPUS DE GARANTIA, NI EXPLÍCITA NI IMPLÍCITA; AIXÒ INCLOU, SENSE LIMITAR-S'HI, LES GARANTIES QUE EL DOCUMENT O LA VERSIÓ MODIFICADA DEL DOCUMENT NO TINGUI DEFECTES, SIGUI COMERCIALITZABLE, SIGUI ADEQUAT PER A UN ÚS CONCRET O NO INFRINGEIXI CAP LLEI. TOT EL RISC PEL QUE FA A LA QUALITAT, EXACTITUD I RENDIMENT DEL DOCUMENT O LA VERSIÓ MODIFICADA DEL DOCUMENT ÉS VOSTRE. EN CAS QUE EL DOCUMENT RESULTÉS DEFECTUÓS EN QUALSEVOL ASPECTE, VÓS (NO PAS L'ESCRIPTOR INICIAL, L'AUTOR O CAP ALTRE COL·LABORADOR) ASSUMIU TOT EL COST DE MANTENIMENT, REPARACIÓ O CORRECCIÓ. AQUESTA RENÚNCIA DE GARANTIA CONSTITUEIX UNA PART ESSENCIAL D'AQUESTA LLICÈNCIA. NO S'AUTORITZA L'ÚS DE CAP DOCUMENT O VERSIÓ MODIFICADA DEL DOCUMENT EXCEPTE SOTA AQUESTA RENÚNCIA DE GARANTIA; I

2. EN CAP CAS I SOTA CAP INTERPRETACIÓ LEGAL, JA SIGUI PER AGREUJAMENT (INCLOENT-HI LA NEGLIGÈNCIA), CONTRACTE O ALTRE CAS, L'AUTOR, L'ESCRIPTOR ORIGINAL, QUALSEVOL DELS COL·LABORADORS O DISTRIBUÏDORS DEL DOCUMENT O UNA VERSIÓ MODIFICADA DEL DOCUMENT NI CAP PROVEÏDOR D'AQUESTES PARTS NO SERAN RESPONSABLES DAVANT DE NINGÚ PER CAP DANY DIRECTE, INDIRECTE, ESPECIAL, ACCIDENTAL O CONSECUTIU DE QUALSEVOL TIPUS; AIXÒ INCLOU, SENSE LIMITAR-S'HI, ELS DANYS PER PÈRDUA DE CLIENTS, INTERRUPCIONS DE LA FEINA, FALLADA O MALFUNCIONAMENT DE L'ORDINADOR, O QUALSEVOL ALTRA PÈRDUA O DANY RELACIONAT AMB L'ÚS DEL DOCUMENT I LES VERSIONS MODIFICADES DEL DOCUMENT, FINS I TOT SI S'HA INFORMAT AQUESTA PART DE LA POSSIBILITAT D'AQUESTS DANYS.

Fabio
Marzocca
Projecte de documentació del GNOME

     thesaltydog@gmail.com

Fabio
Marzocca

    thesaltydog@gmail.com

Manual de l'analitzador de l'ús dels discs (Versió 1.0)
Abril del 2006

Emmanuele Bassi ebassi@gmail.com

Projecte de documentació del GNOME

Aquest manual descriu la versió 2.15 de l'analitzador de l'ús dels discs.

## Comentaris

Per a informar d'un error o fer un suggeriment sobre l'analitzador de l'ús dels discs o aquest manual, seguiu les indicacions de la Pàgina de suggeriments del GNOME.

## Introducció

L'analitzador de l'ús dels discs és una aplicació gràfica per analitzar l'ús dels discs en qualsevol entorn GNOME. L'analitzador de l'ús dels discs pot escanejar fàcilment tot l'arbre complet del sistema de fitxers, o només una branca que l'usuari vulgui (ja sigui local o remota).

També detecta automàticament en temps real els canvis que es facin en el vostre directori d'inici així com qualsevol dispositiu muntat/desmuntat. L'analitzador de l'ús dels discs també proporciona una finestra de mapa d'arbre gràfic complet per a cada carpeta seleccionada.

## Primers passos

L'analitzador de l'ús dels discs es pot iniciar de tres maneres diferents:

- des del menú del Gnome Aplicacions Accessoris;

- des d'una finestra del terminal;

- des del menú «Obre amb...» del Nautilus

Si voleu iniciar l'analitzador de l'ús dels discs des d'una finestra del terminal, només heu d'escriure:

`baobab <camí_complet_a_una_carpeta>`, i després premeu la tecla Retorn.

Si s'executa des del menú del Gnome, l'analitzador de l'ús dels discs s'inicia i es manté en espera d'una acció per part de l'usuari.

Si inicieu l'analitzador de l'ús dels discs des del menú del Gnome, es mostrarà la finestra següent.

### Finestra de l'analitzador de l'ús dels discs

Mostra la finestra principal de l'analitzador de l'ús dels discs. Conté la barra de menú, l'àrea de visualització, les barres de desplaçament i la barra d'estat.

L'usuari pot:

- iniciar un escaneig complet del sistema de fitxers;

- seleccionar una branca de carpeta local en concret per a escanejar

- seleccionar un servidor i carpeta remota per a escanejar

- establir les preferències

Si executeu un escaneig complet del sistema de fitxers, la finestra de l'analitzador de l'ús dels discs començarà a dibuixar l'arbre de seguida que el fil inicia l'escaneig del sistema de fitxers. Si hi ha cap altra partició muntada en el sistema de fitxers, també s'escanejarà.

## Utilització

### Escaneig de tots el sistema de fitxers

Per iniciar un escaneig complet de tots els sistemes de fitxers seleccioneu Analitzador Escaneja el sistema de fitxers en la barra de menú, o premeu el botó de la barra d'eines Escaneja el sistema de fitxers.

Quan s'acaba el procés d'escaneig, obtindreu un arbre complet del vostre sistema de fitxers semblant al de la figura següent.

#### Escaneig complet del vostre sistema de fitxers amb l'analitzador de l'ús dels discs

Mostra la finestra de l'analitzador de l'ús dels discs amb un escaneig complet del sistema. Conté la barra de menú, l'àrea de visualització, les barres de desplaçament i la barra d'estat.

Quan executeu un escaneig complet del sistema de fitxers, la finestra de l'analitzador de l'ús dels discs començarà a dibuixar l'arbre de seguida que el fil comenci a escanejar el sistema. També s'escanejaran totes les particions muntades en el sistema de fitxers.

L'analitzador de l'ús dels discs mostrarà les mides de l'arbre de carpetes com a espai ubicat. Això vol dir que les mides visualitzades fan referència a l'ús del disc actual i no a la mida aparent de la carpeta. Si voleu visualitzar la mida de fitxer aparent, desmarqueu l'opció Visualitza Espai ubicat .

L'analitzador de l'ús dels discs no tindrà en compte el directori /proc, ni les mides dels fitxers que no siguin fitxers físics. Per tant, ni els enllaços simbòlics, ni els blocs de caràcters ni els dispositius de blocs es tindran en compte en la mida del directori.

Els enllaços forts es gestionen de manera diferent: el primer enllaç fort es compta com a fitxer normal, mentre que els ﻿subsegüents enllaços al mateix dispositiu inode no es comptaran en el total, però es ressaltaran en la columna dreta de la finestra.

### Escaneig d'un sola carpeta

Per iniciar un escaneig d'un sola carpeta seleccioneu Analitzador Escaneja una carpeta... en el menú, o premeu el botó de la barra d'eines Escaneja una carpeta.

### Escaneig remot

Si necessiteu escanejar una carpeta d'un servidor remot, només heu de fer clic en la icona de la barra d'eines Escaneja una carpeta remota o seleccioneu Analitzador Escaneja una carpeta remota en el menú i s'obrirà el quadre de diàleg següent. L'analitzador de l'ús dels discs pot connectar-se a un servidor a través de ssh, ftp, smb, http i https.

#### Escaneig d'una carpeta remota amb l'analitzador de l'ús dels discs

Mostra la finestra de diàleg de l'escaneig d'una carpeta remota de l'analitzador de l'ús dels discs

## Preferències

Per canviar les preferències de l'aplicació analitzador de l'ús dels discs, escolliu Edita Preferències.

### Finestra de preferències de l'analitzador de l'ús dels discs

Finestra de preferències

### Seleccioneu els dispositius que s'escanejaran

En la primera part de la finestra de preferències, es llisten tots els dispositius muntats. Feu clic en la casella de verificació per incloure/excloure la partició en les operacions d'escaneig del sistema de fitxers.

El dispositiu muntat a «/» no es pot excloure de l'escaneig.

### Habilita la monitorització de la carpeta d'inici de l'usuari

Si aquesta opció està activada, l'analitzador de l'ús dels discs monitoritzarà constantment qualsevol canvi extern a la carpeta d'inici i avisarà a l'usuari si s'afegeix/suprimeix un fitxer.

## Mapa d'arbre

El concepte de mapa d'arbre va ser desenvolupat per Ben Shneiderman a la dècada dels 90. Llegiu aquesta visió sobre els mapes d'arbre.

### Finestra del mapa d'arbre de l'analitzador de l'ús dels discs

Teoria dels mapes d'arbres. Mostra dos diagrames de mapa d'arbre

La figura mostra un exemple de la teoria de mapa d'arbre. Cada node (tal com es mostra en el diagrama d'arbre) té un nom (una lletra) i una mida associada (un nombre). La mida de les fulles pot representar per exemple la mida de cada fitxer per si sol; la mida dels nodes que no són fulles és la suma de la mida dels seus fills.

El mapa d'arbre es construeix a través de subdivisions recursives del rectangle inicial. La mida de cada subrectangle correspon a la mida del node. La direcció de la subdivisió s'alterna per nivell: primer horitzontalment, després verticalment, etcètera. Com a resultat, el rectangle inicial es parteix en rectangles més petits, de manera que la mida de cada rectangle reflecteixi la mida de la fulla. Com a resultat d'aquesta construcció també queda reflectida l'estructura de l'arbre en el mapa d'arbre. El color i l'anotació serveixen per donar informació extra sobre les fulles.

Els mapes d'arbres són molt efectius quan la característica més important a mostrar és la mida.